Lourdes Pastor

Lourdes Pastor Martínez (Puente Genil,  Kordoba,1981eko urtarrilaren 8a) abeslari, soziologo eta aktibista feminista da. Rosalía edo Silvia Pérez Cruzekin batera flamenkoaren tradizioa bere letretan berrinterpretatzen duten ahots espainiarren artean dago.

Biografia eta ibilbidea 
Rafaela Pastor aktibista feministaren alaba da.Lourdes Pastor. Amaren familiaren babesean hazi zen, non flamenkoa hainbat belaunalditan egon baitzen. Visitación Martinezek, bere izeba-amonak, "Estrella de Córdoba” izenarekin ezaguna, mundu osoko agertokietako taulak zapaldu zituen. Amaren feminismo aktiboaren konpromiso soziala biziarteko erreferentea da eta bere aktibismo feminista nerabezaroan hasi zen.

Soziologia ikasi zuen Granadako Unibertsitatean.

Aktibismo feminista 
2005. urteaz geroztik, Emakumeen Europako  Emakumeen Lobbyari Laguntzeko Andaluziako Plataforma (PALEM) izeneko GKE feministan sartu zen. Plataforma horretan, emakumeen eskubideei eta genero-indarkeriaren aurkako borrokari buruzko prestakuntzan eta sentsibilizazioan lan egiten du, eta bere abestien letretan gai horiexek lantzen ditu. PALEMen urteroko mintegien antolakuntzan parte hartzen du. Mintegi horiek Pekin-en 1995ean egin zen Emakumeen Munduko Laugarren Konferentziaren ostean sortu ziren, eta 2001. urteaz geroztik 'Feminarios''' izena hartu zuen, mintegia eta feminismoa konbinatzearen ondorioz.

Pastor eta PALEMen lorpenen artean dago Andaluziako Autonomia Erkidegoan 2009. urtean Emakumeen eta Gizonen arteko Soldata Berdintasunaren aldeko Eguna otsailaren 22a ezartzea sustatzea eta lortzea. Hurrengo urtean Espainia osoan izan zen.

2017an, "Agenda de mujeres en el Flamenco Patrimonio Cultural Inmaterial de la Humanidad" argitalpena bultzatu zuen, Niña Pastori, Estrella Morente, Remedios Amaya eta Mayte Martínen laguntzarekin.Horrez gain, besteak beste, Martirio, Fran Perea eta Jorge Pardo partaide zirela, #dependeti gizarte-sentsibilizazioko kanpaina diseinatu zuen.

2018ko martxoan, Flamenkoko Emakumeei buruzko Master Classa eman zuen, Andaluziako Juntak Bruselan duen Ordezkaritzan. Emakumeen eskubideen defentsan egindako borrokagatik eta flamenkoan emakumeak gizateriaren kultura-ondare ez-material gisa sustatzeagatik saritu zuten.

 Musika 
Pastor mestizajea (ama 'paya' eta aita ijitoa) funtsezkoa da bere musikaren garapenean: "flamenko fusioa" rumba eta buleriak kantatuz, musika kubatarrarekin, jazzarekin, pop-arekin edo rockarekin nahastuta. Gainera,  flamenko generoan, tradizioz gizonezkoen ahotsek markatu duten generoan, bere aktibismo feministak bere abestien letretan garatzen du.

Musikan osaba Juan Carlos Pastorren eskutik sartzen hasi zen. Hura izan zen, gero, lehen bi diskoen letra eta musika egilea: Egiaren erdia (2010) eta Nori kantatuko diot nik? (2014).Azken horrek kritika sozialeko eta aldarrikapen feministako hamaika kanta ditu, flamenko erritmoei jazza, bosanova eta kubatarrak gehitu zizkien. 

Emakumeei kantatzen die Pastorrek:Ez da gauza bera "yo sin ti me muero'/ ni zugabe hil egiten naiz" eta "el amor lo es todo para mí/ maitasuna dena da niretzat" entzutea, edo "ni neure bizitzaren jabea naiz" eta "nire bizitza airean hegaldia bada, nik neuk ordaintzen dut hegan egiteko pasartea" entzutea. Gainera, bere musika "flamenko sozial" definitu zuen.Andaluziako Emakumearen Institutuaren 25. urteurrena zela eta, Oliva Acosta eta Ana Rosa Diegok zuzendutako 25 años abriendo caminos dokumentalean parte hartu zuen, Asociación Andaluza de Mujeres de los Medios Audiovisuales (AAMMA) elkartearen talde-lanean. Lourdes Pastor 25 urteko kantaren egilekidea, ekoizlea eta interpretea da. Andaluziarren eskubide, aukera eta askatasunen alde borrokatu zuten emakume guztientzako omenaldia izan zen.

2017. urteko apirilean Fernando Vacasen A través de la luz opera-flamenkoaren protagonista izan zen. 2017. urteko abenduan, Kataluniako Ijito Elkarteen Federazioaren hamargarren edizioan, ijitoen nazioarteko Gelem Gelem ereserkia interpretatzeko aukeratu zuten. Lehen martinete feminista deritzonaren autorea da, 2017an aldarrikapen feminista gisa aurkeztua, artea eta emakumeen eskubideen urraketaren aurreko minaren eta tristuraren adierazpena bateratuz.

MARTINETE FEMINISTA: (Kondenatu egingo naute, neure arrazoiagatik eta kontzientziagatik. Kondenatu egingo naute,

bizirik dagoen emakumea izateagatik nago preso. Ai ama, zer gertatuko da?, Esklaboak ez gara eta. Geure buruaren jabe izan nahi dugu. Ahizpa libreak jaiotzen gara, eta ez dugu sal gaitzaten gura.)Que me van a condenar

Por mi razón y mi conciencia

Que me van a condenar

Por ser mujer ya vivo presa

¡Ay mare míaǃ, ¿qué pasará?

Porque no somos esclavas,

queremos ser nuestra dueñas

Nacemos libres hermanas

Y no queremos que nos vendan 

Lourdes Pastor2021ean La revolución a la vuelta de la esquina izeneko diskoaren grabazioa amaitu zuen, bere abestiekin eta bertsio unibertsalak diren beste batzuekin. "Oroimenerako dei bat bezalakoa da" esan zuen, eta horrexegatik atera zituen Trantsizioko kantak eta buleriak, martinete-tangoak, rumbak edo seguidilla formatuan protesta kantak. Historian zehar ikusezinak bihurtu ziren emakume garrantzitsuak ere aldarrikatzen ditu, eta, besteak beste, Simone de Beauvoir, Frida Kahlo eta Flora Tristan aipatu ditu kantu batzuetan. "Historia 'alboratua' kontatzen badigute, erdia baino ez badigute kontatzen, gezurretan ari dira. Emakumeak betidanik egon gara arlo guztietan, eta gure presentzia aldarrikatu eta erreskatatu behar dugu".

Lourdes Pastor2022an Lourdes Pastor abeslari kordobarrak pantaila handira jauzi egin du, Amparo Climenten 'Las carta perdidas' film luzearen jatorrizko abestia konposatu eta abestu baitu.

 Diskografia 

 La mitad de la verdad / Egiaren erdia (2010)
 ¿A quién le cantaré yo?/ Nori kantatuko diot nik? (2014)
 La revolución a la vuelta de la esquina/ Iraultza izkinatik itzultzean (2021

 Sariak 

 2018ko martxoan, aktibismo feministagatik saritu zuten.

 Aintzatespenak 

 2017. urteko abenduan, Kataluniako Ijito Elkarteen Federazioaren hamargarren edizioan, ijitoen nazioarteko Gelem Gelem'' ereserkia interpretatzeko aukeratu zuten.

Iruditegia

Erreferentziak

Kanpo estekak 

Kordobarrak
Espainiako feministak
Emakume aktibistak
Emakume aitzindariak
Emakume soziologoak
Emakume abeslariak
Espainiako aktibistak
Espainiako abeslariak
Espainiako soziologoak